Bredlija Džeksone. Paldies, ka varējāt mani uzreiz satikt.
Nu beidziet! Jūs esat divu aģentūras nodaļu vadītājs.
Nav jāizliekas, ka novērtējat to, ka es visu pametu, lai atnāktu šurp.
Jūs taču to paredzat, vai ne?
Burbonu ar ledu. Paldies.
Tātad par ko ir stāsts? Vēla tikšanās viesnīcā...
Nē, redziet, es esmu viens no tiem dīvaiņiem,
kas guļ tikai ar tām sievietēm, kam viņš patīk.
Tāpēc nē - es jums nepiecērtu.
- Vai redzat to sievieti? - Jā.
Tā ir Sesilija, mana Ņujorkas asistente.
Es guļu ar viņu.
Nu labi.
Tas bija joks.
Es neuztraucos. Neesmu bailīga.
- Tas ir acīmredzams. - Paldies.
- Jūs te laikam pazīst.
Jā, es bieži te nāku.
Tātad, Bredlij, kāds ir jūsu stāsts?
- Mans stāsts? - Jā.
Kas zina? Droši vien tāds pats kā daudziem cilvēkiem.
Bērns, kas uzaug laukos starp govīm un kukurūzu
un sapņo par dzīvi, kas būtu saistīta ne tik daudz ar mēsliem kā ar idejām,
ar to, kas ir svarīgs.
Un tad izaug un saprot, ka mēsli ir ļoti svarīgi.
Nedomāju gan, ka šis stāsts ir tāds pats kā daudziem citiem.
Kāds ir jūsu stāsts?
Droši vien nav paredzēts, ka jautāju es,
jo formāli jūs esat svarīgs, bet... Pie velna, vai ne?
"Formāli svarīgs" laikam ir labākais apzīmējums,
kādu man nācies dzirdēt.
Kāds ir mans stāsts? Gudrs bērns, tētis pameta, rūpējos par mammu.
Nozvērējos, ka reiz man piederēs pasaule un visi būs pie manām kājām.
Kā jums tas izdodas?
Patiesībā gluži labi.
Par to arī iedzersim!
Pie velna, jā!
Un ko jūs gribat no manis?
Vai visās biznesa tikšanās reizēs
izturaties tā, it kā jūs pratinātu ienaidnieks?
Nav jābūt ļoti gudram, lai zinātu, ka tieši tādas šīs tikšanās reizes ir.
Tad kāpēc šobrīd neesat tikusi augstāk pa karjeras kāpnēm, ja esat tik gudra?
Šobrīd? Gribat teikt, ka esmu par vecu, lai būtu jaunā, apņēmīgā žurnāliste?
Nu jau man būtu vajadzējis tikt kādā nozīmīgākā vietā?
Varbūt.
Jūs esat neticami gudra un interesanta.
Jums ir sava odziņa, ko mēs šajā biznesā vienmēr meklējam.
Kas jūs ir kavējis?
Es nezinu.
Iespējams, tieši tas, ko manī redzat kā kaut ko svaigu,
mani arī ir kavējis.
Es domāju atšķirīgi nekā citi cilvēki.
Es saku, ko domāju. Nespēlēju spēlītes. Mani nevar ielikt rāmjos.
Kādos rāmjos?
Nekādos.
Ā, skaidrs. Savādniece.
- Kas? - Es to nedomāju sliktā nozīmē.
Jūs gribējāt mani satikt tikai, lai redzētu, vai neesmu traka?
Redzu, kāpēc jums sanāk labas intervijas.
Paldies, tā ir.
Tātad papildus tam, lai noskaidrotu, vai neesat traka,
ir otrs iemesls, kāpēc gribēju jūs satikt.
Domāju, ka mēs jūs varētu izmantot kā The Morning Show speciālkorespondenti.
Kā tas ir - jūs varētu?
Nu, esmu mazliet papētījis jūsu pagātni.
Bieži esat mainījusi darbu. Jums ir raiba vietējā vēsture...
Nu jā, Divu sūdu Džeksone ir... Es varu paskaidrot...
Divu sūdu kas?
- Ko? - Ko? Nē, es prasīju pirmais.
Nē, es tikai pajokoju.
Es noteikti gribu dzirdēt par Divu sūdu Džeksoni.
Bet tagad...
tagad es mēģinu izlemt, vai dot jums šo iespēju.
Gribu izmantot šo Miča Keslera skandālu, lai izveidotu mūs no jauna.
Gribu gudrus cilvēkus ar svaigu skatījumu.
Vai jūs man tagad piedāvājat darbu?
Nu, es negribu nokaitināt producentu,
bet es jums rīt esmu sarunājis tikšanos ar Čārliju Bleku,
The Morning Show izpildproducentu.
- Zinu, kas viņš ir. - Jā, protams.
Vai jūs būtu gatava tikties rīt pusdesmitos?
To es varu.
Labi.
Paldies par šo.
Tas viss? Es nedzirdēšu par Divu sūdu Džeksoni?
Citreiz. Man jāiet gatavoties. Es darbu uztveru nopietni.
- Es zināju, ka man patīkat. - Hei!
Jūs mani nepazīstat.
Džeison!
Ko tu te dari?
Tu nedrīksti vairs te tā vienkārši nākt.
Aleks, pie joda!
Zvanīja mūsu meita - pilnīgā ārprātā -
un prasīja, kur tu esi.
Labi, te es esmu.
Esmu mājās. Viss kārtībā.
Piezvanīšu Lizijai un pateikšu, ka viss kārtībā. Paldies.
Kur tu biji?
Es tikai... nevarēju iemigt.
Es nevarēju iemigt, tāpēc izgāju pastaigāt pa parku.
Tu izgāji pastaigāt pa parku nakts vidū?
- Jā. - Lietus laikā?
Nu...
- Kas ar tevi notiek, Aleksa? - Kas...
- Tev viss kārtībā? - Jā, viss kārtībā.
Es izgāju pastaigāt nakts vidū.
Kad vēl es varu pastaigāt pa parku, lai neviens mani netraucētu?
Kāpēc tu tā skaties uz mani? Es...
Lūdzu, man bija sliktākā diena mūžā.
Man nav bijis laika to pārdomāt, tāpēc es izgāju pastaigāt.
- Labi, labi. Jā. - Viss kārtībā.
Tiksimies rītvakar pasākumā.
Tas sūda pasākums.
Jā. Es arī to gaidu.
- Tiešām? - Jā. Arlabunakti.
KESLERA #ESARĪ ATKLĀSMES
& LĪVIJAS ATBILDE CEĻ THE MORNING SHOW REITINGU
Tā.
Velns!
Ak Dievs!
Pārcēlu tavus zvanus, jo pēc raidījuma
tev ar sabiedrisko attiecību nodaļu jāpārskata runa.
- Viņi pirms nedēļas pārskatīja. - Tas ir no Freda biroja.
Nevaru sagaidīt, kad saņemsi balvu. Nopirku vakaram jaunu kleitu.
Gribu to redzēt!
Friziere un grimētāja tavā mājā trijos. Ieliku to kalendārā.
Vienalga, ka no Freda biroja.
Zinu, ko gribu teikt, un viņiem tas nav jāpārraksta.
Lūdzu, piezvani viņiem!
Var saprast, ka viņi nervozē par tavu runu.
Šī ir pirmā reize, kad pēc tā visa būsi sabiedrībā.
Pag, ko? Tu gribi teikt, ka Žurnālistikas līdera balvas saņemšana
divas dienas pēc tam, kad mans senais kolēģis ir atlaists, ir jutīga tēma?
Tur būs pilns ar maitasputniem, kas gaidīs, ka visu sačakarēsi...
Kāpēc tu mani dzen stresā? Nē, tiešām!
Tu varētu izraisīt man sirdslēkmi līdz septiņiem. Tad nebūtu jāiet.
Man jātiek ārā no tā visa!
Es saprotu. Bet es...
- Man jāpaceļ. - Labi.
ALEKSA LĪVIJA
Sveika, Sāra!
Vai tu man šorīt četros zvanīji?
Es tikko pamodos un ieraudzīju paziņojumu.
Jā.
Jā... Man tev kas jāprasa.
Kā tu domā,
vai tas, kā aģentūra velk garumā mana jaunā līguma noslēgšanu...
vai tas liecina...
ka notiek kas neparasts?
Piemēram, kas?
Piemēram...
viņi mēģina mani nomainīt?
Vai domā par to?
Nu, labi tas nav.
Bet tas uzreiz nenozīmē ko tādu.
Labā ziņa ir tā, ka tagad tu viņus turi īsā saitītē.
Tu viņiem esi ļoti vajadzīga.
Labi. Tev tas līgums ir jānoslēdz. Un es gribu visu, ko mēs prasījām.
Tev viss kārtībā?
Jā, kārtībā.
Kāpēc man visi to prasa?
Es tikai gribu to, ko es prasīju.
Un svarīgākais ir otra vadītāja apstiprināšana.
Sāra, man jāspēj kontrolēt šo stāstu,
lai mani no tā neizdzēš.
Aleksa, kāpēc tu pēkšņi par to baidies?
Vienkārši tāda sajūta.
Bet tas ir ļoti svarīgi.
Otra vadītāja apstiprināšana.
Tas tev ir jādabū cauri. Nopietni!
Atceries!
Un es gribu to dzirdēt, tiklīdz tu saņemsi ziņu,
nevis tad, kad tev liksies, ka varu to dzirdēt.
Labi?
Labi.
Jā. Labi.
Neesmu nosūtījis nevienu ziņu, ko uzskatītu par nepiedienīgu.
Tomēr šīs sievietes, kas tagad ir pieteikušās, tā uzskatīja.
Vai, jūsuprāt, tas ir pamatoti? Vai viņu reakcija ir pamatota?
Protams.
Bet šīs sievietes nekad par to man nav sūdzējušās.
Jā, bet jūs bijāt priekšnieks.
Jums bija vara.
Vai domājat, ka bijāt radījis tādus apstākļus,
ka viņas to droši varētu darīt?
Hei! Ko tu... Nē, nē!
- Mēs nevaram to te darīt. - Bet, tētuk, es gribu tagad.
- Nē. - Dod, tētuk!
- Lūdzu, tētuk! - Nē, šodien Verukas Soltas nebūs. Ne te.
- Nu taču. - Dod man, ko es gribu! Dod...
Klēra!
- Ar "nē" tu neko nepanāksi, atceries? - Klēra, lūdzu!
Ja gribi, lai pārstāju, tev jāsaka drošības vārds.
Klimata pārmaiņas.
- Tu tiešām domā nopietni. - Es domāju nāvīgi nopietni.
Nu taču!
Neslēdz ciet durvis! Tu zini, cik slikti tas izskatītos...
Vai mums nevar būt privāta saruna?
- Nu taču! - Man varētu vajadzēt padomu par karjeru.
Tad nav jāslēdz durvis.
Durvis slēdz tikai vienā gadījumā.
Mums ar tevi nav tā kā... Vai ne?
Es to zinu, un tu to zini. Bet citi to nezina.
Nu taču! Mums jābūt sasodīti piesardzīgiem.
Vai arī ejam uz personāldaļu un izstāstām.
Tas būtu pazemojoši.
Kā tas izskatītos?
Tas, ka man ir nopietnas attiecības
ar divreiz jaunāku personisko asistenti?
Domā, tas izskatītos slikti?
Ko tu gribi teikt?
- Hei! Kā iet? Labrīt! - Labrīt!
- Es varu nākt? - Jā, protams. Lūdzu!
Nāc iekšā un... Paldies! Vari to atstāt tur.
Ak jā! Protams.
Paldies, ka izpētīji tos vulkānus! Liels paldies!
Jā, nekas. Saki, ja izvirst vēl kaut kas, ko vajag izpētīt!
- Sarunāts. - Labi.
Bet vēl svarīgāk, un tas ir vissvarīgākais,
ir tas, ka gribam garantēt drošu darba vidi
ikvienam The Morning Show darbiniekam.
Neviens nezināja, kas notiek mums pašā deguna galā.
Nākamās nedēļas būs grūtas. Mums te ir īsta triāde.
Līdz uzskaitei mums ir jānostabilizējas. Tā būs...
- Pēc trim nedēļām. - Jā.
Es jums nemelošu - mums iet slikti.
Darbavietas, raidījums,
visa aģentūra burtiski karājas mata galā.
- Tā nav. - Mūsu konkurenti Your Day, America...
reitingos mums ir bīstami tuvu.
Un tās nav muļķības, tā ir reklāmas nauda.
Nauda, kas atbalsta aģentūru, atbalsta jūsu darbavietas...
atbalsta jūsu ģimenes.
Mēs aģentūrā strādāsim dienu un nakti, lai atrastu Amerikas jauno ģimeni,
un ceru, ka arī jūs strādāsiet ar pilnu atdevi.
Liels paldies, Fred! Visi ķeramies pie darba!
Cik tālu esam ar viņas līgumu?
Viņa grib otra vadītāja apstiprināšanu, bet mēs pie tā strādājam.
Ak kungs! Viņa dzīvo ilūzijās.
Sāc veidot sarakstu ar vīriešiem, kas var sēdēt blakus Aleksai
un vēlāk strādāt ar kādu jaunāku, kad viņa būs prom.
Ieraksti arī pāris sieviešu, lai labāk izskatās, ja nu kas.
Esmu par pāris dienām tev priekšā. Saraksts jau tiek veidots. Vai vēl kas?
Zini, kad tev uzticējām ziņu nodaļu,
mēs nezinājām, ka tuvojas lielākā krīze mūsu vēsturē.
Daži teiktu, ka droši vien jums vajadzēja zināt.
Es zinu, ko tu dari.
Tas, ka esi sācis te strādāt, nedod tev tādu ietekmi, kā domā.
Es nedzenos pēc ietekmes, Fred. Tikai konstatēju acīmredzamo.
Būtu labāk, ja mēs būtu zinājuši. Tad būtu varējuši to apturēt.
Bet mēs nezinājām, pareizi?
Pareizi.
- Maita! - Klau, man ir kas labs.
Ja? Kas tad?
Slepena informācija. YDA uz nākamo nedēļu ir sarunājis vienu no Miča upuriem.
- Kuru? - Ešliju Braunu.
Ešliju no skaņeniekiem? Ak kungs, tas bija sen.
Domā dabūt viņu šurp pēc tā visa?
Darīšu, ko varēšu.
Tas ir svarīgi. Tu nespēj iedomāties, ko es jau izdarīju, lai to uzzinātu.
Zini ko? Lūdzu, nesaki! Es tiešām negribu...
Nu labi! Izlasīju to laimes cepumā.
Piedod! Tev taisnība. Tas tiešām ir svarīgi.
YDA nedrīkst rādīt mūsu upuri miljoniem iemeslu dēļ.
Dari, kas tev jādara!
Sarunāts, bos!
- Rīna! - Jā?
Kur ir šodienas plāns?
Es to meklēju...
Domā to, kur rakstīts "Šodienas plāns"?
- Jā, paldies - uzkaries! - Bet lūdzu!
Paldies.
Septiņas... Kāpēc mēs to darām sep...
Rīna, vari dabūt rokā Miju?
Tikai septiņas minūtes tam visam...
Hei, kā tiec galā?
Es nejūtu savu ķermeni - esmu tādā stresā!
Esmu kā smadzenes, kas peld kosmosā ar telefonu rokā.
Tā varētu būt. Klau, gribu, lai šodien satiecies ar Bredliju Džeksoni.
Pag, ar to Bredliju Džeksoni, kas vakar bija raidījumā? Kāda velna pēc?
Mēs gatavosim dažus jaunus cilvēkus, šo to izmēģināsim.
Tagad ir labs brīdis sākt gatavot jaunos,
un domāju, ka viņa varētu būt laba korespondente.
Jā. Nē, es saprotu, ka vienmēr ir labi kādu gatavot, bet...
tieši tagad?
Un tu taču redzēji viņas video, vai ne? Domā - korespondente? Nu...
Jā, redzēju.
To noskatījos es un vēl pieci miljoni cilvēku,
jo tas bija neticami izklaidējošs.
Viņa arī ne par matu neatpalika no Aleksas Līvijas.
Tas nav viegli. Mums jākļūst atvērtākiem, Čiper.
Tas, kas nostrādāja agrāk, tagad vairs nestrādā.
Mans birojs to ieplānojis plkst. 9.30. Dod ziņu, kā veicas!
- Lieliski. - Labi.
Jā?
Nē.
Cīnies pretī!
Nekādas otra vadītāja apstiprināšanas!
Tā nenotiks.
15 GADU JUBILEJA
LŪDZU, KLUSUMU!
Nē. Viss iet pēc plāna. Nokārtošu, lai tevi aizved uz manikīru.
- Labi. - Tev taču patīk Džūlija?
- Jā, laba. - Viņa strādā lieliski.
Un vai Lizijai pēc skolas viss nokārtots?
Jā. Viņa tevi satiks tur un ir priecīgi satraukta.
Labi.
- Pēdējās pārbaudes! - Labrīt!
Te izrediģētās lapas.
- Zvana Sāra. Celsi? Nē. - Paldies.
- Ko, lūdzu? - Te Sāra.
Jā, celšu.
Piedod! Paldies.
Sveika, Sāra! Man tūlīt jāiet gaisā. Viņi padevās?
Nē. Viņi paliek pie sava.
Nekādas otra vadītāja apstiprināšanas.
Es tev pārzvanīšu pēc raidījuma.
Paturi!
Aleks, kur tu ej?
Aleks, tev ko vajag?
- Viss kārtībā? - Jā.
- Tā, viņš nevar iet no... - Hei!
Ko tu dari? Ēters pēc 90 sekundēm.
Man jārunā ar Čipu. Man ar tevi jārunā.
Kas ir? Tev jābūt gaisā pēc minūtes.
- Jā. Paklausies! - Ko?
Tev jāapsola, ka panāksi man vienošanos.
Zinu, ka baidies.
Tā Miča lieta sagriezusi visu kājām gaisā.
Vai es... Kāpēc neviens to nesaprot?
Miča dienas ir galā, vai ne?
Es gribētu kontrolēt to, kas notiek turpmāk.
Gribu apstiprināt otru vadītāju.
Ja ne, es neiešu gaisā.
Iesim uz skatuvi! Vienkārši iesim!
- Mēs varam iet. - Iesim, ja?
Bet es neiešu gaisā, ja tu neapsolīsi.
- Varu tev ko paskaidrot? - Droši.
Ja tagad nogāzīsi šos podus,
aģentūra vairs nesolīs neko.
Viņi domās, ka esi nojūgusies.
Varbūt kādreiz arī vajag nojūgties, lai tevi sāktu uztvert nopietni.
Es tevi pazīstu 15 gadus, Čip.
Mēs gājām uz priekšu kopā. Labos laikos un sliktos.
Pēdējā laikā sliktos, bet vienalga.
Tu esi vienīgais cilvēks, kurš var man dabūt to cauri.
Un es zinu: ja tu apsolīsi, tu izdarīsi.
Tāpēc tev man jāapsola, Čip!
Trīsdesmit sekundes.
Es cenšos tevi aizstāvēt, bet tu nostādi mani neapskaužamā situācijā.
Es nevaru apsolīt, ka dabūšu to cauri! Nevaru. Vienkārši...
Tev ir Elisone un Jenko. Lai iet viņi!
Es neiešu.
Un negribu, lai mani aizstāvi. Gribu, lai mani cieni.
Tu to izlasīji uz kartītes? Ko tu...
Divdesmit sekundes.
Es varu aizstāt.
- Re, Elisone. Lūdzu! - Nē.
Viņi... Viņi domās, ka esi traka.
Es neiešu gaisā.
Desmit sekundes.
Deviņi...
astoņi...
septiņi...
Labi, apsolu... Jā, jā! Ej sēdi tajā krēslā!
Pieci, četri, trīs, divi...
Labrīt! Mani sauc Aleksa Līvija.
Un es esmu Denjels Hendersons.
Un, lūk, par ko šodien stāstīsim.
Sveiki! Bredlija Džeksone.
Man ir tikšanās ar Čārliju Bleku.
Kā viņam labāk patīk - Čips vai Čārlijs, vai...
Čārlijs ir viņa oficiālais vārds, bet viņam labāk patīk Čips.
Labi. Tad man ir tikšanās ar Čārliju Čipu.
Hei, Čip, tu mani meklēji?
Jā. Vari paieties ar mani?
Otrā diena vadītāja krēslā. Šķiet, gāja tīri labi.
Esmu sajūsmā par šodienas The Twist.
- Drīkstu dot tev padomu? - Protams.
- Te parādās dažādas iespējas. - Jā.
Zini, kas bija Miča trumpis?
Cilvēkiem nebija iebildumu nīkt viņam blakus rindā.
Bezrūpīgs, taktisks, gudrs, jā, bet ar viņu bija viegli.
Es domāju, ka tu esi lielisks.
Iespējams, labākais žurnālists visā šajā mājā.
Bet es dzirdēju, ko teici vestibilā.
Zinu, ka Gilmore Girls mūziklu tu uzskati
par jauno dzīvības aizstāvju propagandu, un es to saprotu.
Es tikai gribu sacīt: nerunā par to!
Tas sviests tev vadītāja krēslu neiedos.
Tev ir daudz priekšrocību.
Šefi visus cītīgi vēro.
Nesabojā visu ar pārmērīgu nopietnību, ja?
Centies būt mazliet... vieglāks. Vieglāk pieejams, saproti?
Tu saki, lai esmu mazāk melns?
Bāc, vai to tu nupat dzirdēji? Tiešām, Denjel?
- Nu to tu pamatā saki. - Bļāviens...
Tu pat nezini, ka saki. Ar to man jātiek galā visu mūžu.
Neesi gudrāks par citiem! Neesi pārāk kategorisks!
Denjel, tas nav saistīts ar ādas krāsu.
Tas saistīts ar The Morning Show, skaidrs?
Ak kungs, esmu tavā pusē. Tam nav sakara ar to, ka esi melns.
Tā jūs vienmēr sakāt.
Velns! Zini ko?
Izdari sev šodien pasākumā pakalpojumu!
Sarokojies! Pļāpā ar priekšniecību!
Izliecies, ka esi tas tētis, ko visi grib,
un nepiemini savas Gilmore Girls!
Klau, tas krēsls var būt tavs.
Ja?
- Es sapratu. - Paldies.
- Lūdzu.
Jā.
Tā ogļu sieviete ir te.
Ak kungs! Vai mums jātiekas tieši tagad?
It kā man nebūtu nekā svarīgāka!
Vai nu Korijs drāž to sievieti, vai...
Tīrā laika izšķiešana. Piegriezies!
Paldies, ka atvēlat laiku, lai satiktos. Zinu, ka jums ir daudz, ko darīt.
Nekas. Nav nemaz tik daudz.
- Noskatījos jūsu rullīti. Bija labs. - Paldies.
Pamanīju, ka pēdējos gados esat bijusi daudzās vietās.
Trīs gadus SENN, pirms tam sešus mēnešus BDC...
Jā, es saprotu. Esmu pabijusi dažās vietās.
Es meklēju platformu, kur varētu īstenot savas idejas.
- Tāpēc es dažas šodien atnesu... - Vienu mirklīti! Kā jūs to domājat?
Sagatavoju dažus stāstus, kas šim raidījumam varētu derēt.
Piedodiet! Esmu mazliet apjucis.
Šī ir intervija par korespondenta vietu. Nevis producenta.
Jo korespondents parasti prezentē idejas, ko uzrakstījis producents.
Jā, man pašai patīk producēt.
Man ir daži stāsti, kas TMS labi aizietu.
Vai es varētu sākt?
Protams. Jā.
Tātad Čikāgā ir kāds ģimenes veikaliņš,
kura vietā gatavojas celt Target tīkla veikalu.
Vēstures pieminekļu biedrība cenšas to apturēt.
Bet ir kāds āķis.
Ģimenes veikaliņa īpašnieki ir dusmīgi uz šo biedrību,
jo tā viņiem traucē dabūt smuku naudiņu.
Man ir kāds tuvu stāvošs avots, kas var pateikt...
Jā, pietiks! Domu sapratu.
Tad uzņemšana koledžās. Nevis saistībā ar daudzveidību...
Velns parāvis!
- Piedodiet! - Uzņemšana koledžās.
Nevis saistībā ar daudzveidību, bet ar naudu.
Nē.
Nē? Labi.
Ziniet, tepat Ņujorkā cilvēki mēģina izveidot memoriālu
imigrantiem, kas gāja bojā Triangle fabrikas ugunsgrēkā 1911. gadā.
Saistībā ar to šovasar...
Jūs teicāt "1911. gadā"?
Jā, tad tas notika - 1911. gadā.
Skaidrs.
Negribu izklausīties rupjš, bet jūs tērējat savu laiku.
Jūsu stāsti mums neder.
Un tas nebūt nav tas, par ko mums vajadzētu runāt, tāpēc...
Šie stāsti jums neder?
Es atvainojos!
Jūs vispār klausījāties? Jūs visu laiku pievērsāties kam citam.
Jūs neuzdevāt nevienu jautājumu.
Kādā ziņā tie jums neder?
Vai jūs... Jūs runājat nopietni?
Jā.
Labi.
Tie nav interesanti. Šī tikšanās ir beigusies.
Gribat teikt, ka tie nav interesanti jums?
- Vai esat paskatījies savu raidījumu? - Lūdzu.
Šonedēļ vien es redzēju dvīņus, kas satikušies internetā,
sievieti, kas arestēta par to, ka tirgoja viltotas atbalsta dzīvnieku licences.
Un cik saldējuma garšu tad galu galā ir? Vai man turpināt?
Nē, iet prom!
- Jūsu šovs nekam neder. - Paldies.
Tās nav nekādas ziņas.
Jūs esat nolaiduši latiņu, lai dabūtu daļu YDA auditorijas,
kaitējot paši sev.
Domājat, ka tas jums palīdzēs dabūt darbu?
Tie stāsti, ko jums atnesu, ir labi.
Tie ir cilvēciski, politiski, aizraujoši.
Triangle ugunsgrēka stāsts tagad ir pašā laikā
saistībā ar imigrācijas jautājumiem.
Man žēl, ka pusaugu imigrantu nāve, dzīviem sadegot fabrikā,
jums nav nekāda vērtība,
bet tas varētu aizvest pie šodienas ziņām
par fabrikām ar tikpat sliktiem apstākļiem tepat un tagad.
Bet ne jau jūsu raidījumā, jo tās nav sliktas ziņas, kas ļauj justies labi!
Gribat, lai izsaucu apsardzi?
- Kāpēc? Jums bail no manis? - Gribu, lai ejat prom!
Ziniet ko? Tieši tādu cilvēku dēļ kā jūs televīzijas ziņas ir tādas, kādas ir.
Paldies par tikšanos, Čip Čārlij Čip. Vai kā jūs tur sauc.
Jūs izklausāties pēc saldējuma garšas.
Hei, kāpēc gan to neiekļaut svarīgāko ziņu izklāstā?
Kas, pie velna?
Es runāšu tieši, Mič. Finansiālajā ziņā būs grūti.
Nekas. Varu mazliet savilkt jostu...
Ar to vien nepietiks.
UBA tev neizmaksās atlikušo līguma summu.
- Tā viņi teica? - Jā.
Juristi atsūtīja dokumentu par līguma nosacījumu pārkāpšanu,
kurā tas bija pateikts.
Kā gan es būtu pārkāpis līguma nosacījumus?
Tas bija labprātīgi.
- Varu tikai pateikt... - Līza, tas bija labprātīgi.
Pārskatāmā nākotnē tev nebūs nekādu ieņēmumu.
Skaidrs.
Labi.
Ko tu man iesaki darīt?
Tev būs jāsāk izvēlēties.
Sauthemptonas māja, Espenas īpašums, Ņujorkas dzīvoklis. Kuru...
Es nepārdošu to dzīvokli.
Šādā līmenī tu, iespējams, varētu dzīvot divus gadus. Augstākais.
Kā tas ir iespējams? Esmu nopelnījis vairāk naudas nekā Dievs.
Dievs nepārkāpa savu ētikas pantu.
Ētikas pantu? Tiešām?
Ak jā!
Velns!
Kāds sviests!
Ētikas pantu!
Šie cilvēki apbruņojas līdz zobiem
un dod tev visu, ko jebkad esi gribējis, izņemot vienu:
tavā līgumā būs ētikas pants.
Nu labi. Tu jau neesi idiots.
Un visi tev stāsta, ka to neaiztiks. Viņi nekad to neaiztiek.
Tas pat nav... Viņi tikai sevi piesedz.
Un viņi paši? Tu pazīsti viņus kopš laika gala.
Esi strādājis ar viņiem. Un viņi vairāk nekā atbalsta tavu uzvedību.
Viņiem nav nekādu iebildumu, ko apliecina fakts,
ka viņi tev ļāvuši noslēgt ienesīgāko darījumu rīta ziņu vēsturē.
Un tu negribi teikt:
"Izņemiet ētikas pantu, tad parakstīšu," jo tas raida sliktu signālu.
Zini, kas ir ētikas pants?
Kustīgs mērķis!
Jebkas, kas viņiem ienāk prātā!
Vai ne? Kā vējš uzpūš.
Ak vai!
Mič, es esmu tava biznesa menedžere, nevis advokāte.
Ētikas pants. Ētikas pants.
Izvarotājs!
Ko jūs man teicāt? Kā mani nosaucāt?
Neejiet prom! Jūs saucat mani par iz... Es pat neesmu apsūdzēts izvarošanā.
Seksuāli pārkāpumi - par to mani apsūdz.
Neviciniet man ar savu stulbo roku!
Lai jums jauka diena, pakaļa tāda!
Jā?
Sveika, Ešlij! Es esmu Hanna Šonfelda.
No The Morning Show.
Neuztraucieties! Nekā slikta. Lieliski, ka gribat pastāstīt savu stāstu.
Tad kāpēc esat te?
Drīkstu ienākt? Apsolu, ka tas būs ātri.
- Diez vai tā ir laba doma. - Piecas minūtes. Varat uzņemt laiku.
Klau, jums ir stāsts, ko pastāstīt.
Tas ir jādzird visai valstij, un mēs gribam dot jums šo iespēju.
Raidījumā The Morning Show?
Jā.
Kādēļ lai es tur atgrieztos? Tā vieta ir...
Nozieguma vieta. Zinu. Lai atgrieztos, tiešām ir vajadzīga drosme.
Un jums tā ir. Citādi jūs par to vispār nerunātu.
Es meklēju stāstus. Tas ir mans darbs.
Un, kad skatos uz jums, es redzu šo stāstu.
Drosmīgā sieviete, ko apkaunojis ietekmīgs vīrietis,
atkal paceļ galvu nacionālajā televīzijā.
Bet, ja aiziesiet uz YDA, šāds stāsts netiks izstāstīts.
Tiks gan. Nav nozīmes, kur es to stāstu.
Šī saruna ir beigusies. Es neiešu tur atpakaļ.
Vai man jāizsauc apsardze?
Labi. Es iešu.
Tomēr ir nozīme tam, kur jūs to stāstāt.
Jūs pieļaujat milzīgu kļūdu.
Kāpēc?
Tāpēc, ka tā ir televīzija, nevis sieviešu studiju seminārs.
Daudzi skatītāji reaģēs pārsteidzīgi, nemaz neiedziļinoties.
Tas, kā to izstāstāt, ir pats svarīgākais.
Un, ja tas notiks YDA, jūs būsiet dusmīgā sieviete.
Kāpēc?
Tāpēc, ka YDA ir mūsu ienaidnieks, un visi šo raidījumu skatītāji to zina.
Viņu acīs jūs būsiet kuce, kuru nicina varena aģentūra.
Kuru noraidījis ietekmīgs vīrietis.
Kura ir sarūgtināta par savu karjeru un dzīvi,
kura grib atriebties
un izmisīgi vēlas sāpināt tos, kas sāpinājuši viņu.
Sieviete, ar kuru manipulē konkurenti, kas tikai grib izmantot pretinieka vājumu.
Sieviete, kuru samīdīs kājām
un tad izmetīs, kad vairs nebūsiet vajadzīga.
Un tad viss galā un visiem vienalga.
Jāķeras pie nākamā stāsta.
Nē, es to nevaru. Man tas vispār nebūtu jādara.
Jādara gan!
Bet, ja domājat to darīt...
Ja domājat atklāt, kāds varmāka ir Mičs Keslers...
jums jābūt arī iekšām to darīt viņa paša mājās.
Citādi tam nebūs nekādas nozīmes.
Atnāciet uz The Morning Show!
Atgriezieties tajā vietā!
Parādiet visiem, ka jūs to spējat...
bet īpaši viņam.
Paldies.
- Hallo? - Sveika, Bredlij!
Te Sesilija no Korija Elisona biroja.
Korijs gribētu, lai šovakar atnākat uz Žurnālistikas līdera pasākumu.
Dreskods: melna kaklasaite.
Tas tiešām ir jauki, bet esmu ceļā uz lidostu.
Mēs jūsu lidojumu pārcelsim.
Nosūtīsim automašīnu uz jūsu viesnīcu.
Bet man nav līdzi nekā, ko vilkt uz šādu pasākumu.
Aizsūtīsim dažas kleitas.
Sesilij, esmu apjukusi.
Man bija tikšanās ar Čipu Čārliju Bleku, un tā negāja gludi.
Esmu droša, ka viņš mani nepieņems.
Zinu tikai to, ka Korijs lūdza jums piezvanīt.
Starp mums runājot, es ierastos.
Labi, jā. Es būšu.
Brīnišķīgi.
Ej apkārt! Iekadrē! Izkāpj šajā pusē.
- Kāpēc esat šeit? - Vai viņš atgriezīsies ēterā?
Kādi jaunumi par Miču?
Sveiks, Mič!
Kam varu pateikties par šo godu?
Vai jau pienācis laiks veikt man ķīmisko kastrāciju?
Nē. To es tev ieplānoju nākamceturtdien.
Ak tā.
Varbūt starp izvārtīšanu darvā un spalvās un sadedzināšanu uz sārta.
Jā gan.
Un, starp citu, ej ellē!
Mič, tev jābeidz zvanīt reportieriem.
Kāds Ziemassvētkos saņēmis nelegālu noklausīšanās ierīci.
Nē, kādam slepeni nodeva informāciju,
ka Mičs Keslers apzvana visus Ņujorkas reportierus,
meklējot kādu, kam izstāstīt savu stāsta pusi.
Velns parāvis, Mič! Tu zini, ka nevari tā darīt.
Tu esi toksisks un kādu laiku tāds būsi, tāpēc...
Cik ilgi man te jānīkst, ja pieņemu savu sodu kā vīrs?
Nezinu, cik tas šajā gadījumā ir. Katrā ziņā ilgāk nekā dienu.
Vairākus gadus.
Tāpēc tev jāpaiet malā.
Esmu vēstījis par pietiekami daudziem šādiem gadījumiem pēdējos gados
un zinu: kad Es arī linčotāji klauvē pie tavām durvīm,
ir divas iespējas.
Vai nu nožēlot un liet krokodila asaras,
un līdz pagurumam lūgties, lai tas viss maģiski izbeigtos,
vai cīnīties pretī.
Un tieši to es taisos darīt, Čip.
Domāju, tas ir labākais, ko varu iesākt.
Es nolīgšu jaunu advokātu.
Es pateikšu, ko domāju,
un kaunā neslēpšos.
Tas nostrādās.
Šovakar nerādies! Nenodari to Aleksai!
Smokings ir izgludināts.
- Tur vairs neko nevar darīt. - Jā.
Tāpēc es iešu. Un tie nolādētie divkosīgie Ņujorkas reportieri...
Es iešu, ieskatīšos tiem sūdabrāļiem viņu mazajās ačelēs
un teikšu: "Esmu šeit. Es tevi redzu."
Jā, tā ir pašnāvība.
Un, starp citu, vai tu kliedzi uz kādu sievieti uz ielas?
Tas ir tviterī. Beidz taisīt sūdus!
Man ir jācīnās pretī.
Es neļaušu sevi vēlreiz publiski apmelot.
Es saprotu! Tu esi dusmīgs, sarūgtināts un aizstāvies!
Bet klausies: tu esi emocionāli pārāk nestabils, lai tur ietu
un pārliecinoši argumentētu, skaidrs?
Un beidz izlikties, ka neesi vainīgs! Vismaz manā priekšā.
Es esmu tikpat nevainīgs kā jebkurš cits heteroseksuāls pusmūža vīrietis.
Problēma tikai tā, ka mūsdienās tas laikam ir nelikumīgi.
Tas ir makartisms. Tu to zini.
Visi to zina,
tikai cilvēkiem nav iekšu, lai to pateiktu skaļi.
Es pateikšu. Sabiedrība cilvēkus notiesā pārāk ātri.
Es tev piekrītu, skaidrs?
Visa Es arī kustība droši vien ir pārmērīga reakcija
uz gadsimtiem ilgu aplamu rīcību,
ar ko izglītotākiem cilvēkiem, kā mums, nav nekāda sakara.
Bet, Mič, vai tu tiešām gribi, lai izķidā visu tavu privāto dzīvi?
Domā, ka tas tevi reabilitēs?
- Vispirms viņi ķērās pie izvarotājiem. - Ko tu...
Un es neko neteicu, jo neesmu izvarotājs.
Tad viņi ķērās pie ietekmīgiem cilvēkiem,
un tu neko neteici, jo neesi ietekmīgs cilvēks.
Bet ko tu darīsi,
kad viņi ķersies pie vienkāršajiem, parastajiem večiem, kā tu, Čip?
Kurš būs atlicis, lai aizstāvētu tevi?
Es nu iešu.
Nenāc šovakar!
Beidz runāt!
Sāc beidzot klausīties un dari to no mājām!
Kurš to nopludināja uz Times?
Beidz runāt, Mič!
Un kam tu atsūkāji, lai saglabātu darbu?
Labi. Tiksimies pēc pāris stundām.
Man vajag to. Vajag kosmētiku, lai visu vakaru izskatītos kā princese.
Neietilps. Vajag piparmētru konfektes. Vajag telefonu
un acu pilienus, un nekas tajā mazajā štruntā neietilpst!
Varu paņemt tavu telefonu.
Kāpēc lai tu ņemtu manu telefonu? Tas ir smieklīgi, Džeison.
Tu uzvelcies ne par ko...
Tiešām? Ne par ko? Man tos visus krāmus vajag.
Aleks, būs labi. Ļauj man...
- Teicu: nevajag. Es varu to aizvērt. - Ak kungs!
Paldies.
- Mamm? - Ko?
- Viss būs kārtībā. - Nē, nebūs, mīļā.
Tas taču ir tikai pasākums.
Tiešām? Tikai pasākums? Vissliktākajā brīdī, kāds vien var būt.
Es labāk sev izdurtu acis!
- Aleks! Aleks! - Ko?
Varbūt tu varētu izlikties, ka esi saindējusies, un neiet?
Es nevaru.
Visi zinās, ka es meloju, ka jūtos neērti un man bail.
Ka man ir bail, kas ar mani notiks pēc šī gadījuma ar Miču.
Tur visi pārstāvēs presi. Viņi domā, ka zina visu.
Puse mani ienīst tāpēc, ka esmu veiksmīga,
otra puse tāpēc, ka - es nezinu -
viņu sirds ir mājās kaut kādā burciņā!
Ak Dievs!
Ak kungs, es nedrīkstu raudāt!
Ak kungs!
Ak Dievs!
- Nē, jābeidz, jābeidz! - Mamm!
- Ak vai! Tāda tu nevari kāpt ārā. - Es zinu!
- Aleks! Aleks! - Līvijas kundze! Uz šo pusi!
Sveiki!
- Kārtībā? - Jā.
Nu tad iesim uz to stulbo pasākumu, lai pēc tam varu braukt mājās un nomirt!
Es tiešām to novērtēju.
Hei, Aleksa! Apsveicu ar šīvakara pagodinājumu.
- Paldies. - Kā jūtaties?
Apbalvojums no tik prestižas organizācijas man nozīmē ļoti daudz,
un esmu aizkustināta, ka varu te būt, atbalstīt kvalitatīvu žurnālistiku un...
Ja drīkstu piebilst: The Morning Show ir ļoti nozīmīgs.
Tā ir iemīļota ikona un īsta žurnālistika,
un neviens to nespēs mainīt.
Mēs pārcietīsim šo negodu
un palīdzēsim Amerikai to pārciest kā ģimene.
- Paldies. - Paldies.
Nofotografēsimies!
Tu aizmirsi pateikt, ka es esmu tā, kas Ameriku izvilks tam cauri.
Man šķiet, ka netieši pateicu.
Tavuprāt, daudz kas tiek pateikts netieši.
Tur tu slēpies - netiešumā.
Jūtos pagodināts.
Kas tu esi?
Tik pievilcīgam būt ir grūti.
Nezinu, cik ilgi vēl to spēšu.
Aizvedīšu tevi uz bāru, kur varēsi kādu brīdi būt
dedzīgs, pārizglītots un seksīgs īgņa!
Es jūtos labi. Sāk šķist, ka šoreiz tiešām varētu izdoties.
Neaizmirsti sarokoties!
Hei, Korij?
Tava draudzene... Bredlija Džeksone. Diezgan liela katastrofa.
Tu nožēlosi, ja viņu paņemsi. Gribētos teikt ko citu,
bet mana intuīcija saka tā.
Labi.
Nu labi.
Mamm, Hels aizgāja uz savu sapulci?
Viņam vajadzēja man piezvanīt, bet nav ne ziņas.
Es nezinu. Nav vēl mājās. Viņš aizgāja ap vieniem.
Viņš ir prom septiņas stundas?
Viņš teica, ka pēc tam aizies pie Brendona.
Mamm, viņu nedrīkst laist pie Brendona.
Tas ir tāpat kā nolikt priekšā heroīnu.
Bredlij, nu es uztraucos.
Es piezvanīšu vēlāk. Man vēl jāizdara kaut kas stulbs,
un tad es braukšu mājās un to nokārtošu.
Labi, man jāiet. Atā!
- Sveiki! - Prieks, ka varējāt atnākt.
Pavadīšu jūs uz vietu.
Jūs pazemināja par vietu ierādītāju?
Nē, es tikai pārcēlu jūs pie cita galdiņa. Būs jautri.
Ir tik satraucoši šovakar te būt, lai atbalstītu Aleksu Līviju,
kaut arī mūsu raidījumi reitingos konkurē.
Kad runa ir par sievietēm šajā nozarē,
mēs visas esam vienā laivā.
Tas, kas noticis ar viņu, ir pazemojoši.
Es nevarētu pēc tam atnākt uz šādu pasākumu.
Strādāt ar seksuālu varmāku...
es nezinu, ko darītu.
Paldies Dievam, man tā nav!
- Tā ir mana mamma. - Priecājos!
- Apsveicu! Prieks iepazīties. - Paldies. Man arī.
Instagramam. Tas ir bumerangs.
Jā. Tas ir forši.
Lieliski.
- Sveika! Paldies, ka atnāci. - Tu izskaties burvīgi.
Paldies, tu arī.
Apsveicu, mīļā! Prieks tevi redzēt.
ŽURNĀLISTIKAS LĪDERI
Mums droši vien jāiet apsēsties.
- Paldies. - Tā.
Jā, un jūs esat šeit.
- Jā. Lizija ir te, un tur... - Jā. Un tu esi šeit.
- Tas tur ir Čips, ja? - Tā šķiet.
Čip, panāc!
- Kas? - Sveiks!
- Tā ir tava vieta? - Jā. Kas ir?
Te ir divas liekas vietas.
Vai viņi nav aizmirsuši noņemt Miču un Peidžu?
Es ceru, ka tā šovakar būs mūsu lielākā problēma.
Kāpēc tu tā saki? Kādas mums ir problēmas?
Nekas. Neuztraucies!
Čip, tev...
Sveiciens visiem! Jūs taču atceraties Bredliju Džeksoni?
Šī ir jūsu vieta.
Tā nevar būt.
Pēdējoreiz, kad pārbaudīju, es biju aģentūras vadītājs. Tā ir.
- Ak mans Dievs! - Sēdieties!
Labi.
Sveiks!
Es neesmu kopā ar viņu - tādā nozīmē. Lai nav pārpratumu.
Ar to arī apsveicu.
Es pat nezinu, ko es te daru.
Tad jau mēs tādas esam divas.
Negribēju tevi traucēt, bet...
- Ko jūs darāt pie šī galda? - Nezinu. Korijs Elisons te nosēdināja.
Ak tā.
Dubulto? Labi.
Korij, vai mēs pirms brīža nerunājām, ka Bredlija Džeksone ir katastrofa?
Jā. Taisnība.
Tad kāpēc viņa sēž pie tā galda kopā ar mūsējiem?
Man likās, ka tas varētu sapurināt Aleksu.
Ak tā.
Ved mani, lūdzu, mājās!
- Aleksa! - Sveika!
Apsveicu! Tu izskaties lieliski.
Paldies, Odra. Paldies.
Un man ļoti žēl par visu.
Kāpēc, Odra? Es nevienu neizdrāzu.
Gaidīšu tavu runu.
Paldies.
Ak Dievs!
Klau, es zinu, ka ir savādi, ka esmu pie jūsu galda. Es...
Es nezinu, ko Korijs dara, bet es jūtos tiešām muļķīgi.
Visu dienu viņi mani rausta kā tādu jojo.
Kas ir viņi?
Korijs Elisons. Man vakar ar viņu bija tikšanās,
un viņš gribēja, lai šodien satieku Čipu Bleku sakarā ar korespondenta vietu.
Un nu nezin kāpēc esmu šeit, un mani nosēdināja pie jūsu galda.
Viņš jūs nosēdināja pie mana galda, lai mani pačakarētu.
Lai es jūs pačakarētu?
Es tā nedomāju. Tas ir dīvaini.
Jā, dīvaini. Viņi ir dīvaini.
Drīkst pajautāt?
- Jā. - Kāpēc jūs palikāt?
- Kur paliku? - Pie galda.
Ja jau tas bija tik nepatīkami, kāpēc negājāt prom?
Jūs esat pieaugusi, spējat rīkoties. Kāpēc palikāt?
Es nevaru aģentūras vadītājam pateikt, lai atšujas.
Es nekas neesmu.
Es neesmu jūs.
Sveika, Aleksa! Esi gatava lielajai runai?
Zini ko, Korij? Iztiksim bez tām otrās puses muļķībām!
Zinu, ka mums būtu jārunā caur aģentiem un juristiem
un otrs jānobeidz neklātienē,
bet es gribu pateikt tev acīs:
es neslēgšu līgumu, ja nevarēšu apstiprināt otru vadītāju.
Žēl gan, jo to tu nedabūsi.
Mēs neradīsim precedentu.
Es neriskēšu ar turpmākajiem aģentūras darījumiem.
Tad es eju.
Tad ej, Aleks!
Negribu, lai esi nelaimīga.
Starp citu, šo balvu mēs tev nopirkām.
"Aleksa Līvija" ir sinonīms vārdam "godīgums".
Viņa iemieso mūsu profesijas būtisko lomu
ne vien valsts politikā un uzņēmējdarbībā,
bet arī Amerikas iedzīvotāju ikdienas dzīvē.
Dāmas un kungi, raidījuma The Morning Show zvaigzne
un šīgada Žurnālistikas līdera balvas saņēmēja Aleksa Līvija!
Lūdzu uz skatuves!
Paldies, Megij, par laipnajiem un skaistajiem vārdiem.
Un paldies Ņujorkas Mediju fondam
par šo milzīgo godu.
Bet vispirms es gribu izmantot šo iespēju,
lai atvainotos visām tām sievietēm, kas mūsu raidījumā kļuva par upuriem.
Man ir patiesi žēl, ka mēs neredzējām, kas notiek,
un patiesībā ir mazliet dīvaini
saņemt Žurnālistikas līdera balvu,
kad tas acīmredzot ir noticis mūsu deguna galā.
Šī iemesla dēļ
es gribētu veltīt šo balvu minētajām sievietēm.
Un, otrkārt,
sāksies jauns laikmets raidījumam The Morning Show
un visām sievietēm, un nesadzirdētajām balsīm.
No šī brīža viss būs citādi.
Es gribu jums paziņot ko aizraujošu.
Izņemiet savus telefonus!
Es gribētu izmantot šo mirkli,
lai paziņotu, ka raidījumu The Morning Show turpmāk ar mani vadīs...
Bredlija Džeksone.
Tulkojusi Inguna Puķīte